Sacrosancte ecclesie Sancti Vincentii martiris que est constructa infra muros Matisconis, cui Berno episcopus preest. Ego Susanna femina dono ad ipsam casam Dei in usus fratrum aliquid ex rebus meis que sunt site in pago Matisconense, in agro Laliacense, in villa Bufferias; hoc est curtilus cum superposito et vinea que ibi habeo, totum ad integrum, excepto quod filia mea et nepotes mei. Dono et alium curtilum quod donatum habeo in ipsa villa, quod sunt vircariis, vineis, campis, silvis, pomis, pascuis, aquis aquarumque decursibus, omnia et ex omnibus totum ad integrum. Michi reservo et ipsum curtilum ego dum vivo in usum et fructum habeo, post meum decessum, canonici Sancti Vincentii habeant et faciant quicquid voluerint, tamen ut nec vendere nec alienare presumant ad nullam laïcam potestatem. Si quis hoc calumniaverit auri libram componat. S. Susanne. S. Walterii. S. Bernonis. S. Geraldi. S. Attonis.